AIŠKINAMASIS RAŠTAS

Dėl savivaldybės nekilnojamojo turto perdavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016-2017 m. vykdė projektą „Molėtų miesto vasaros estrados infrastruktūros atnaujinimas ir plėtra Labanoro g. 1B, Molėtų mieste“ (toliau – Projektas). Projekto vykdymo metu buvo rekonstruoti inžineriniai statiniai – estrados aikštelė ir lauko estrada, skirti kultūros, sporto, poilsio renginių organizavimui. Šias savivaldybės savarankiškąsias funkcijas įgyvendina savivaldybės biudžetinė įstaiga Molėtų kultūros centras (toliau – Centras), todėl tikslingiausia sprendimo projekte nurodytus inžinerinius statinius perduoti Centrui valdyti, naudoti ir disponuoti jais.

Molėtų rajono savivaldybės administracija gavo Molėtų pradinės mokyklos 2018 m. rugpjūčio 20 d. raštą Nr. (1.8.) –SD-97 „Dėl dokumentų“ ir Molėtų pradinės mokyklos direktoriaus 2018 m. rugpjūčio 20 d. įsakymą Nr. V-82 „Dėl ilgalaikio turto pripažinimo nereikalingu (netinkamu) mokyklos funkcijoms vykdyti“, kuriuo mokyklos pastatą, esantį Molėtų r. sav., Videniškių sen., Videniškių k., Šilelio g. 6A, pripažino nereikalingu įstaigos veiklai. Minėtame pastate buvo Molėtų pradinės mokyklos Videniškių pradinio ugdymo skyrius. Nuo 2018 m. rugsėjo 1 d. skyrius uždarytas.

Parengto sprendimo projekto tikslas – perduoti Savivaldybei nuosavybės teise priklausantį nekilnojamąjį turtą įstaigoms savivaldybės savarankiškųjų funkcijų įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 13, 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Molėtų pradinė mokykla.